b'\n_START_ARTICLE_\nBarbados\n_START_SECTION_\nHist\xc3\xb2ria\n_START_PARAGRAPH_\nFou el 1536 quan l\'explorador portugu\xc3\xa8s Pedro A. Campos qui origin\xc3\xa0riament li don\xc3\xa0 el nom de "Os Barbados" ("Els barbuts") per l\'aparen\xc3\xa7a de les figueres de l\'illa, les quals tenien arrels a\xc3\xa8ries semblants a "barbes"._NEWLINE_Tanmateix, l\'illa rest\xc3\xa0 deshabitada fins que els brit\xc3\xa0nics comen\xc3\xa7aren la colonitzaci\xc3\xb3 el 1627, encara que algunes tribus Amerindies hi havien viscut anys enrere. Pocs anys despr\xc3\xa9s (1652) fou convertida en possessi\xc3\xb3 brit\xc3\xa0nica. Fou reploblada per esclaus que treballaven a les plantacions de sucre fins que el 1834 s\'abol\xc3\xad l\'esclavitud._NEWLINE_Les reformes socials i pol\xc3\xadtiques entre el 40 i el 50 condu\xc3\xafren a la independ\xc3\xa8ncia del Regne Unit el 1966, encara que des de les eleccions de 1961 ja tenien un fort grau d\'independ\xc3\xa8ncia de l\'Imperi. Noresmenys, romangu\xc3\xa9 com a membre de la Commonwealth of Nations.\n_START_SECTION_\nGeografia\n_START_PARAGRAPH_\nBarbados \xc3\xa9s una illa relativament plana: el punt m\xc3\xa9s elevat \xc3\xa9s el Mont Hillaby, d\'uns 336 m. \xc3\x89s la m\xc3\xa9s oriental de les Petites Antilles, la cadena d\'illes que trobem al mar del Carib, entre aquest i l\'oce\xc3\xa0 Atl\xc3\xa0ntic. El clima \xc3\xa9s tropical amb temperatures voltant els 25\xc2\xba tot l\'any i una estaci\xc3\xb3 de pluja del mes de juny a l\'octubre. Vorejada d\'esculls coral\xc2\xb7lins, es compon sobretot de terra calc\xc3\xa0ria i volc\xc3\xa0nica._NEWLINE_Barbados rarament sofreix els pitjors efectes dels huracans i tempestes tropicals durant l\'estaci\xc3\xb3 plujosa, perqu\xc3\xa8 seva ubicaci\xc3\xb3 en l\'Atl\xc3\xa0ntic \xc3\xa9s lluny de les principals rutes de tempestes. Solament una vegada a cada 26,6 anys, aproximadament, un hurac\xc3\xa0 important afecta l\'illa._NEWLINE_Tamb\xc3\xa9 destaca a l\'illa el cap roc\xc3\xb3s conegut com a Pic Teneriffe, el quin que rep el seu nom del fet que l\'illa de Tenerife a Espanya \xc3\xa9s la primera terra a l\'orient de Barbados segons la creen\xc3\xa7a dels vilatans.\n_START_SECTION_\nPol\xc3\xadtica\n_START_PARAGRAPH_\nEls principals partits s\xc3\xb3n el Democractic Labour Party (DLP) i Barbados Labour Party (BLP); en l\'actualitat el primer ministre \xc3\xa9s Owen Arthur del BLP.\n_START_SECTION_\nFamosos\n_START_PARAGRAPH_\nRihanna, una de les cantants m\xc3\xa9s famoses d\'arreu del m\xc3\xb3n, t\xc3\xa9 les seves arrels a aquesta illa.'